Ο **Μίλος Ντέλετιτς** (*Miloš Deletić,* σερβικά κυριλλικά:*Милош Делетић*, 14 Οκτωβρίου 1993) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος μέσος για την ομάδα του Βόλου.

Σταδιοδρομία σε συλλόγους
-------------------------

### Πρώιμη σταδιοδρομία

Παρά τη νεαρή ηλικία του, ο Ντέλετιτς κατάφερε να αγωνιστεί σε πολλούς συλλόγους, κυρίως δεύτερης κατηγορίας, όπως οι σερβικές Μλαντένοβατς, Βοϊβοντίνα, Νάπρεντακ Κρούσεβατς, ΦΚ Γιαγκόντινα και οι ρουμανικές Σαγκεάτα Στεζάρου και Ακαντέμικα Κλιντσένι. Το 2016, είχε μία πολύ επιτυχημένη σεζόν με τη Ράντνικ Σουρντούλιτσα στο Πρωτάθλημα Σερβίας, παίζοντας ως πλάγιος μέσος και μεσοεπιθετικός.   

### ΑΕ Λάρισας

Παρόλο που ο παίκτης διεκδικήθηκε από μεγάλους συλλόγους της Σερβίας και της Τουρκίας, στις 26 Ιουνίου 2016 υπέγραψε τριετές συμβόλαιο με την ΑΕΛ, χάρη στη βοήθεια του πρώην ποδοσφαιριστή του συλλόγου Σλάνταν Σπάσιτς και του τότε τεχνικού διευθυντή Θωμά Κυπαρίσση. Η πρώτη του σεζόν ήταν αρκετά απογοητευτική, καθώς δεν κατάφερε να σκοράρει σε κανέναν από τους 28 αγώνες που αγωνίστηκε. 

Ο Ντέλετιτς ξεκίνησε τη σεζόν 2017-18 ως αδιαμφισβήτητος βασικός παίκτης. Το πρώτο του γκολ για την ομάδα, ήρθε στα τελευταία λεπτά ενός εντός έδρας αγώνα εναντίον του Απόλλωνα Σμύρνης, ο οποίος ολοκληρώθηκε με νίκη 1-0. Σχεδόν ένα μήνα αργότερα, σημείωσε ένα γκολ στη νίκη με 2-0 επί της Λαμίας, κερδίζοντας το βραβείο του Πολυτιμότερου Παίκτη. Στις 25 Φεβρουαρίου 2018, επέστρεψε σε αγώνα μετά από ένα μήνα εκτός δράσης λόγω τραυματισμού και σημείωσε το μοναδικό γκολ στην εντός έδρας νίκη με 1-0 επί του Πλατανιά. Στις 5 Μαΐου 2018, στο τελευταίο παιχνίδι της σεζόν σκόραρε στην ισοπαλία με 1-1 εναντίον της Λαμίας. Συνολικά, είχε 30 συμμετοχές στη σεζόν, με 5 γκολ και 5 ασίστ, γεγονός που βοήθησε την ομάδα να αποφύγει τον υποβιβασμό. 

Στον πρώτο αγώνα της σεζόν 2018-19, ο Ντέλετιτς σκόραρε με μακρινό σουτ, στην εκτός έδρας νίκη με 0-1 επί του Απόλλωνα Σμύρνης. Στις 20 Οκτωβρίου 2018, άνοιξε το σκορ στην εκτός έδρας ήττα με 2-1 εναντίον της Λαμίας. Στις 11 Νοεμβρίου 2018, σκόραρε στην εντός έδρας νίκη με 2-0 εναντίον του ΠΑΣ Γιάννινα.

Στις 22 Νοεμβρίου 2018, φέρεται να συμφώνησε σε τριετή επέκταση του συμβολαίου του, με ρήτρα αποδέσμευσης στα 500.000 ευρώ. Στις 9 Ιανουαρίου 2019, άνοιξε το σκορ στην εντός έδρας νίκη με 3-2 εναντίον του Αστέρα Τρίπολης στη φάση των 16 του Κυπέλλου. Στις 27 Ιανουαρίου 2019, σημείωσε το γκολ της ισοφάρισης με μία ωραία σόλο προσπάθεια, στην ισοπαλία 1-1 με τον Παναθηναϊκό, για να δώσει στην ομάδα του ένα σημαντικό βαθμό για την αποφυγή του υποβιβασμού.

### ΑΕΚ

Την 1η Ιουλίου 2019, η ΑΕΚ ανακοίνωσε επίσημα την απόκτηση του Ντέλετιτς, με τριετές συμβόλαιο. Στις 29 Σεπτεμβρίου του 2020, σκόραρε για πρώτη φορά με την φανέλα της ΑΕΚ, στο ισόπαλο ντέρμπι, απέναντι στον ΠΑΟΚ.

###### Αστέρας Τρίπολης (δανεισμός)

Τον Ιανουάριο του 2020, μετακόμισε στην Τρίπολη ως δανεικός, με σκοπό να πάρει χρόνο συμμετοχής στον Αστέρα Τρίπολης. Με την φανέλα της Αρκαδικής ομάδας πέτυχε συνολικά 2 τέρματα σε 9 συμμετοχές.

###### Λαμία (δανεισμός)

Το καλοκαίρι του 2020, υπέγραψε στην Λαμία, ως δανεικός για έναν χρόνο.

Διεθνής σταδιοδρομία
--------------------

Ο Ντέλετιτς έχει 2 συμμετοχές με την Εθνική Σερβίας U19.

Στατιστικά σταδιοδρομίας
------------------------

### Συλλογικά

*Μέχρι τις 11 Μαρτίου 2019.*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Μλαντένοβατς | 2011–12 | 12 | 3 | 0 | 0 | – | – | 12 | 3 |
| Σύνολο | 12 | 3 | 0 | 0 | 0 | 0 | 12 | 3 |
| Βοϊβόντινα | 2012–13 | 7 | 1 | 1 | 0 | 0 | 0 | 8 | 1 |
| Σύνολο | 7 | 1 | 1 | 0 | 0 | 0 | 8 | 1 |
| Νάπρεντακ Κρούσεβατς | 2013–14 | 4 | 0 | 0 | 0 | – | – | 4 | 0 |
| Σύνολο | 4 | 0 | 0 | 0 | 0 | 0 | 4 | 0 |
| Σαγκεάτα Στεζάρου | 2013–14 | 15 | 2 | 0 | 0 | – | – | 15 | 2 |
| 2014–15 | 8 | 2 | 1 | 0 | – | – | 9 | 2 |
| Σύνολο | 23 | 4 | 1 | 0 | 0 | 0 | 24 | 4 |
| Ακαντέμικα Άργκες | 2014–15 | 12 | 5 | 0 | 0 | – | – | 12 | 5 |
| Σύνολο | 12 | 5 | 0 | 0 | 0 | 0 | 12 | 5 |
| Γιαγκόντινα | 2015–16 | 13 | 0 | 1 | 0 | – | – | 14 | 0 |
| Σύνολο | 13 | 0 | 1 | 0 | 0 | 0 | 14 | 0 |
| Ράντνικ Σουρντούλιτσα | 2015–16 | 14 | 2 | 0 | 0 | – | – | 14 | 2 |
| Σύνολο | 14 | 2 | 0 | 0 | 0 | 0 | 14 | 2 |
| ΑΕ Λάρισας | 2016–17 | 26 | 0 | 2 | 0 | – | – | 28 | 0 |
| 2017–18 | 25 | 5 | 5 | 0 | – | – | 30 | 5 |
| 2018–19 | 23 | 5 | 3 | 1 | – | – | 26 | 6 |
| Σύνολο | 74 | 10 | 10 | 1 | 0 | 0 | 84 | 11 |
| ΑΕΚ | 2019–20 | - | - | - | - | – | – | - | - |
| Σύνολο | - | - | - | - | - | - | - | - |
| Σύνολο σταδιοδρομίας | 159 | 25 | 13 | 1 | 0 | 0 | 172 | 26 |

Παραπομπές
----------

1. ↑  (πολλαπλές γλώσσες) *Soccerway*. Ανακτήθηκε στις 12  Ιουνίου 2019.
2. ↑  Στον Βόλο επισήμως ο Ντέλετιτς
3. ↑  «sport24.gr». Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 6 Ιουλίου 2019.
4. ↑  «Ανώτερη η ΑΕΛ πήρε σπουδαία νίκη, 1-0 τον Απόλλωνα». www.sport24.gr. 18 Νοεμβρίου 2017.
5. ↑  «Με Ντέλετιτς η ΑΕΛ, 2-0 στη Λαμία». www.sport24.gr. 17 Δεκεμβρίου 2017.
6. ↑  «Επιστροφή Ντέλετιτς και ΑΕΛ στις νίκες, 1-0 τον Πλατανιά». www.sport24.gr. 25 Φεβρουαρίου 2018.
7. ↑  «Δυο γκολ σε τρία λεπτά και ισοπαλία στη Λάρισα, ΑΕΛ-Λαμία 1-1». www.sport24.gr. 5 Μαΐου 2018.
8. ↑  «Με οβίδα Ντέλετιτς η ΑΕΛ, 1-0 τον Απόλλωνα». www.sport24.gr. 25 Αυγούστου 2018.
9. ↑  «ΑΕΛ - Λαμία 1-2: Ιστορική ανατροπή για την ομάδα της Φθιώτιδας». www.sport24.gr. 20 Οκτωβρίου 2018.
10. ↑  «ΑΕΛ - ΠΑΣ Γιάννινα 2-0: Επέστρεψαν στις νίκες οι "βυσσινί' επί του αποδεκατισμένου ΠΑΣ». www.sport24.gr. 11 Νοεμβρίου 2018.
11. ↑  «Η ανανέωση του Ντέλετιτς και οι αποχωρήσεις στην ΑΕΛ». www.gazzetta.gr. 22 Νοεμβρίου 2018.
12. ↑  «ΑΕΛ - Αστέρας 3-2: Ματσάρα και γκολάρες στη Λάρισα με τους "βυσσινί" να έχουν ελαφρύ προβάδισμα πρόκρισης». www.sport24.gr. 9 Ιανουαρίου 2019.
13. ↑  «Παναθηναϊκός - ΑΕΛ 1-1: Ούτε με έντεκα εναντίον δέκα δεν μπόρεσαν να κερδίσουν οι πράσινοι». www.sport24.gr. 27 Ιανουαρίου 2019.
14. ↑  «ΑΕΚ: Στην Ένωση ο Ντέλετιτς και με το "11" στην πλάτη». www.sport24.gr. 1 Ιουλίου 2019.
15. ↑  «National Team». *www.transfermarkt.com*.

Εξωτερικοί σύνδεσμοι
--------------------

* (Αγγλικά) Προφίλ Μίλος Ντέλετιτς στο Soccerway
* Προφίλ στο Transfermarkt.com